projecte-aina/dolly3k_ca huggingface dataset:
Pregunta: Estic elaborant una llista de regals per a les meves noces i vull incloure-hi articles que em siguin útils per a la meva nova casa. Quins dels articles següents són articles de la llar que es podrien fer com a regal de noces? Una batedora, una cafetera, un bitllet d'autobús, unes tovalloles, uns llençols, un monopatí, un telèfon mòbil, un cotxe, una vaixella, una coberteria de plata, un abonament per al gimnàs, una cristalleria, un esmòquing, unes pastilles de fre, una bicicleta o uns marcs de fotos.
Resposta: Una batedora, una cafetera, unes tovalloles, uns llençols, una vaixella, una coberteria de plata, una cristalleria i uns marcs de fotos són exemples d'articles de la llar que es podrien donar com a regal de noces.
Pregunta: Fer diverses tasques al mateix temps fa que algú sigui més productiu a la feina?
Resposta: Hi ha la creença generalitzada que la capacitat de fer diverses tasques alhora és un atribut desitjable en un bon empleat. Se sustenta en la idea que la multitasca porta a assolir volums més grans de feina. No obstant això, l'opinió contrària és que fer diverses tasques al mateix temps disminueix la qualitat de la feina assolida. En altres paraules, la multitasca augmenta la productivitat si l'objectiu és senzillament produir més, però al mateix temps disminueix la qualitat dels resultats individualitzats.
Pregunta: Què és l'autogestió?
Resposta: L'autogestió és un procés pel qual una persona per si mateixa o demana a un altre individu, grup o comunitat que parlin o publiquin les coses bones que aquesta persona ha fet amb unes altres persones que tenen una influència externa per beneficiar a la persona original que busca l'autogestió. L'autogestió sol tenir bons resultats en els entorns corporatius i és un comportament en empreses de nova creació que no repercuteix en el rendiment, la classificació o la promoció.
Pregunta: Per què els agraden tant els gossos als humans?
Resposta: Als humans els agraden els gossos perquè els gossos estimen els humans i volen estar amb ells. Els humans i els gossos comparteixen una estreta connexió emocional que no es pot comparar amb la d'altres espècies, inclosa -de vegades- la relació amb altres humans. Hi ha proves que indiquen que humans i gossos ja interactuaven fa 18.000 anys. Els gossos domesticats se senten propers ràpidament als humans, sovint demostrant afecte en presència dels seus amos i un cert grau d'ansietat per separació quan aquests no són presents. Els gossos busquen el consol del seu amo quan se senten ansiosos o tenen un dolor físic. Sovint busquen l'aprovació del seu amo fent tasques específiques per a les quals han estat ensinistrats o mostrant trets de caràcter o comportaments per als quals han estat criats de forma selectiva. Els gossos estimen els humans i interactuen amb ells de formes complexes. Els humans, al seu torn, interactuen amb els gossos perquè en fer-ho reben una satisfacció emocional.
Pregunta: Com es fa un cavallet amb la moto?
Resposta: Mentre mantens una velocitat constant i el peu dret al fre, porta el pes del cos sobre la suspensió de la moto tot empenyent cap avall el manillar al mateix temps que els pedals, i quan la suspensió comenci a rebotar cap amunt, trepitja l'accelerador. Això farà que la roda davantera es desenganxi del terra. Si la roda puja massa, fes servir el fre del darrere per abaixar-la.
Pregunta: Què és un lliscament lateral en aviació?
Resposta: Es tracta d'una tècnica utilitzada per compensar un vent creuat. S'utilitza principalment durant l'enlairament i l'aterratge. Primer s'estableix baixant l'ala fent servir l'aleró movent el jou o l'estic en la direcció del vent. A continuació, s'aplica suficient timó de direcció per tal que no giri.
Pregunta: Com s'encén una foguera?
Resposta: La seguretat ha de ser sempre el primer que cal tenir en compte a l'hora d'encendre una foguera. Assegura't que tens aigua a mà o un altre mitjà per apagar el foc. Fes un cercle per a fogueres, un fossat o buida una zona àmplia al voltant del lloc on tinguis pensat encendre el foc. Assegura't també que estigui permès encendre foc a la zona on et trobis.

Un cop resolt el tema de la seguretat, l'únic que necessites per encendre un foc és generar calor, combustible i oxigen. Qualsevol material que sigui combustible pot ser-te útil per encendre una foguera, però les fonts de combustible més eficaces que pots fer servir són esca, llenya i troncs secs.

Com a esca pots fer servir agulles de pi seques, fulles seques, herba o encenalls de fusta. També pots usar paper de diari (o qualsevol altre tipus de paper), pelussa o cartó. Com a llenya pots utilitzar trossos de fusta més petits, com ara branquetes o pals de no més de 2,5 cm de diàmetre (aproximadament del gruix del teu polze). Els troncs secs són ideals per aconseguir una bona combustió. Apila la llenya de tal manera que l'oxigen arribi fàcilment a la flama. Molta gent prefereix apilar-la com si fos una tenda índia o fer una cabanya de troncs. Tot seguit, fes servir una font de calor per encendre una flama o fer una espurna i apropa-la a l'esca. Una vegada que l'esca cremi, s'hauria d'encendre la llenya i aquesta, al seu torn, encendrà els troncs. Si tot va bé, ja podràs gaudir de la teva foguera.
Pregunta: Per què el món sencer no pot estar format de 2 països?
Resposta: El món sencer no pot dividir-se en dos països perquè seria impossible mantenir l'equilibri de poder entre dos països.
Pregunta: Què és l'energia de nova generació?
Resposta: Actualment tenim energia solar pertot arreu. Encara no pot substituir al petroli com a principal font d'energia. El més probable és que si aconseguim trencar amb la tecnologia de l'energia nuclear, sigui l'energia de la pròxima generació. És molt més neta i potent.
Pregunta: Escriu una carta de disculpa sarcàstica a un veí després que es queixés que feia massa soroll durant el dia. No escriguis més de tres frases.
Resposta: Estimat veí, et demano disculpes per fer tant de soroll durant el dia, quan tothom està despert. Segurament ha estat un gran sotrac per a tu veure que existeixo. Intentaré ser menys perceptible en el futur. Atentament, El teu veí sorollós.
Pregunta: Explica la resposta a aquesta endevinalla: què té quatre potes al matí, dues a la tarda i tres a la nit?
Resposta: Aquesta endevinalla parla de l'ésser humà. Un ésser humà durant la infància (al matí) s'arrossega utilitzant quatre extremitats. Un humà adult (a la tarda) camina sobre dues cames. Una persona gran (a la nit) camina amb dues cames i un bastó.
Pregunta: Per què les plantes són verdes? 
Resposta: El color verd es genera a partir del reflex de la llum sobre les cèl·lules de les plantes. Les cèl·lules de les plantes estan plenes de substàncies químiques fotosintetitzadores anomenades clorofil·la, que reflecteixen un color verd. No obstant això, no totes les plantes són verdes gràcies a la seva capacitat de reflectir altres longituds d'ona de la llum. Quan les plantes perden la clorofil·la, tendeixen a perdre el color verd. És per això que les plantes perden el seu color verd a la tardor i es tornen vermelles, taronges i grogues.
Pregunta: Tots coneixem aquest "tot el que puja, baixa", però què és allò que puja però no baixa?
Resposta: L'edat.
Pregunta: Com influeix l'augment dels tipus d'interès en la inflació?
Resposta: L'augment dels tipus d'interès eleva el cost dels diners prestats, la qual cosa tendeix a reduir la despesa i, en última instància, la inflació.
Pregunta: Dona'm alguns consells per fer créixer els estalvis 
Resposta: Per fer créixer els estalvis, cal trobar sempre un equilibri entre el caprici i la necessitat i, encara més important, també depèn de les circumstàncies de cadascú. Heus aquí algunes coses que pots començar a fer per tenir més estalvis:

1. Intentar saldar els deutes al més aviat possible.
2. Aplicar-se el principi de "pagar-se a un mateix primer". Això no vol dir gastar-se els diners en coses que desitgem, sinó, ans al contrari, separar primer una quantitat fixa en un compte d'estalvi i després intentar cobrir amb la resta les nostres despeses.
3. Controlar les despeses. De vegades no som conscients de la gran quantitat de subscripcions inútils que ens estan absorbint els diners que tant ens costa guanyar.
4. Intentar cuinar més a casa en lloc de sortir a menjar fora a restaurants o demanar menjar per Internet amb massa freqüència.
Pregunta: Estic elaborant un pla d'exercicis que ha d'incloure exercicis cardiovasculars i de força, però vull separar els exercicis per categories: córrer, pes mort, fer bicicleta, fer flexions, nedar, saltar a la corda, i fer passos de fons i esquats.
Resposta: Córrer, muntar amb bicicleta, nedar i saltar a la corda són exercicis cardiovasculars. El pes mort, les flexions, els passos de fons i els esquats són exercicis de força.
Pregunta: Com volen els avions?
Resposta: Els avions volen gràcies a dues forces: l'embranzida i la sustentació.
L'embranzida la generen els motors i fa que l'avió es desplaci cap endavant.
Quan el vent passa per les ales, es genera una diferència de pressió creada per la forma que tenen aquestes, i que és la que fa que l’avió es mantingui en sustentació.
Pregunta: Com poden els introvertits conservar les amistats?
Resposta: A les persones introvertides els agrada ser ells mateixos. No els agrada que els obliguin a fer coses que no volen fer. Això els resulta extremadament difícil. Ells respecten l'espai dels seus amics i esperen el mateix a canvi. Les persones introvertides necessiten trobar amics que els respectin pel que són i que no els obliguin a fer coses que no els agraden i a les quals ja han dit que no alguna vegada. En general, les persones extravertides tendeixen a fer que la gent els segueixi allà on volen, d'aquí ve que els extravertits no siguin bons amics per als introvertits. Però això no és cert del tot tampoc. Pot ser que els introvertits necessitin ser una mica extravertits per expressar els seus límits i que els seus amics els ajudin a fer-ho.
Pregunta: Són colors blaus o vermells? Rosa, blau marí, granat, caoba, blau verd, cel, pit-roig, escarlata
Resposta: Rosa: vermell; blau marí: blau; granat: vermell; caoba: vermell; blau verd: blau; blau cel: blau; pit-roig: blau; escarlata: vermell
Pregunta: Digues-me quins dels següents elements són arbres i quins són males herbes: àlber trèmol, freixe, falòrnia, ortiga blanca, roure, ametller, dent de lleó
Resposta: arbre: àlber trèmol, freixe, roure, ametller
mala herba: falòrnia, ortiga blanca, dent de lleó
Pregunta: Per què li agrada a la gent el beisbol?
Resposta: El beisbol requereix habilitats, pràctica, esforç, coordinació i tenir coratge. Hi ha més de cent cinquanta partits a l'any en les grans lligues, i la majoria dels jugadors seran en el camp en un 70% d'aquests partits. Hi ha poques emocions millors que ser a les graderies veient al teu equip guanyar un partit en l'última entrada amb un quadrangular guanyador.
Pregunta: Escriu què cal fer i què no per gestionar una crisi de relacions públiques. Fes que siguin directives i fàcils d'entendre i de seguir.
Resposta: Fes:
A l'hora de planificar, preveu que el resultat acabi sent dels "pitjors" possibles.
Informa les persones clau amb certa regularitat i precisió des de ben al principi.
Assegura’t que les teves comunicacions siguin sinceres, precises i oportunes.
Centra’t en accions concretes per entendre o abordar el problema.
Tingues el control de la narrativa. Tant la informació positiva com la negativa han de procedir de l'empresa per tal de garantir una postura transparent.
Proporciona informació que sigui rellevant per als interessos del públic i no només per als de l'empresa.
Planteja't la possibilitat de buscar el suport de tercers perquè t'ajudin a explicar la crisi als diversos públics.
Explica la situació directament a les audiències clau utilitzant els canals que els siguin familiars.
Quan escaigui, posa't en contacte amb funcionaris i líders públics de manera proactiva, i tingues-los informats durant tot el procés.

No facis:
Guardar silenci o fer declaracions "sense comentaris"; sovint s'interpreten com a una admissió de culpabilitat i falta de preparació.
Fer declaracions extraoficials; no han de donar-se mai en una situació de crisi.
Especular sobre coses o proporcionar-ne informació incompleta. Limita’t als fets.
Deixar sense resposta informació errònia o opinions mal informades.
Divulgar informació confidencial o reservada.
Intenta minimitzar el problema, i no li donis més importància de la que té. Adapta el nivell de la teva resposta a la seva gravetat.
Confiar únicament en la comunicació per solucionar una crisi. Primer, cal abordar el problema que hagi provocat la crisi de relacions públiques.
Pregunta: Quin dia és Halloween?
Resposta: Halloween és el 31 d'octubre
Pregunta: Quina és la millor planta d'interior?
Resposta: La planta dels diners.
Pregunta: Quines maneres hi ha per estovar la carn de boví?
Resposta: Hi ha diverses tècniques per estovar la carn de boví, entre elles aquestes:
1. Colpejar la carn amb un mall.
2. Salar-la i deixar-la reposar una bona estona.
3. Una bona manera d'estovar la carn per fer-la saltada és tallar-la a tires fines i arrebossar-les amb maizena.
Pregunta: Per què se'm moren sempre les plantes?
Resposta: Les causes més habituals són l'excés d'aigua (moren per inundació), seguit de poca aigua (pateixen sequera). Si tens les plantes a l'interior, assegura't que reben prou llum natural.
Pregunta: Què són les dents?
Resposta: Les dents formen part de l'aparell digestiu. Serveixen per triturar els aliments i permetre que l'aparell digestiu els transformi en nutrients i energia per a l'organisme. La majoria dels humans té 32 dents, i l'esmalt és la capa externa que les protegeix. Les dents estan unides a l'os mandibular i són molt fortes, però si menges molt sucre, l'esmalt de les dents es trenca, la qual cosa provoca càries i cal anar al dentista per tenir-ne cura.
Pregunta: Quins dels següents números són nombres primers?

1, 2, 3, 4, 5, 6, 7, 8, 9, 10, 2^11-1, 14, 17, 29, 47
Resposta: D'aquesta llista, els números que són primers són els següents: 2, 3, 5, 7, 17, 29, 47
Pregunta: Quins dels números següents s'utilitzen en els ferros de golf numerats: 1, 2, 3, 4, 5, 6, 7, 8, 9, 10
Resposta: 2, 3, 4, 5, 6, 7, 8, 9
Pregunta: Com es cuida un animal de companyia?
Resposta: Depèn molt del tipus de mascota, però en general necessiten menjar, exercici, aigua, un lloc per a viure i dormir adequat a la seva espècie, i atenció. Alguns animals requereixen més atenció que d'altres. Per exemple, una tortuga probablement és bastant autosuficient, mentre que un border collie esperarà una interacció més notable.
Pregunta: Què és la digestió?
Resposta: La digestió és la descomposició dels aliments una vegada ingerits. Converteix les molècules grans dels aliments en molècules que són solubles en aigua. Aquestes molècules hidrosolubles més petites poden ser absorbides pel plasma sanguini i utilitzades com a energia per les cèl·lules del cos humà. Els nutrients també es fan servir per al creixement i la reparació dels teixits.
Pregunta: Quines són cinc formes creatives d'utilitzar el paper?
Resposta: 1. Fer figures d'origami
2. Fer treballs manuals amb paper en 2D o 3D
3. Fer un àlbum de retalls
4. Crear un joc en paper per llegir el futur
5. Crear làmpades de paper
Pregunta: De quines maneres es pot reutilitzar la carn de pit de vedella fumada?
Resposta: El pit de vedella fumat és deliciós i es pot reutilitzar de moltes maneres, entre elles preparant el següent:
Ragú de pit de vedella 
Tacos de pit de vedella
Natxos de pit de vedella
Entrepans de pit de vedella trossejat
Stroganoff de pit de vedella
Pit de vedella amb bròcoli i arròs
Sandvitxos de pit de vedella
Hamburguesa de pit de vedella
Truita de pit de vedella
Regirat de pit de vedella
Amanida de pit de vedella trossejat
Pregunta: És fàcil i segur canviar els frens del cotxe un mateix?
Resposta: Els frens d'un cotxe són un sistema essencial que requereix que el treball es faci amb confiança. A diferència d'altres sistemes d'un cotxe que poden fallar i no afectar negativament la seguretat del cotxe, els frens són un sistema de seguretat vital que ha d'instal·lar-se correctament. No reparar els frens de forma adequada pot provocar accidents i danys materials, o la pèrdua de vides en casos extrems. Dit això, tanmateix, el treball per substituir els frens d'un cotxe no és tècnicament complicat. En la majoria dels casos no es necessiten eines especialitzades i la majoria dels cotxes tenen un mecanisme molt similar per accionar els frens, la qual cosa fa que les reparacions siguin més fàcils. Pots consultar altres fonts a Internet per trobar descripcions detallades per a la teva marca i model. Alguns consells són triar peces de qualitat dissenyades per al teu vehicle, substituir sempre els discos de fre juntament amb les pastilles i comprovar dues vegades que els passadors de les pinces estiguin ben collats. Amb alguns coneixements bàsics i la preparació adequada, pots aprendre a fer aquesta feina tu mateix i estalviar-te diners. No obstant això, sempre és bo treballar o consultar amb algú amb experiència la primera vegada que intentis una reparació d'aquest tipus.
Pregunta: Podria vèncer a un llop en una baralla?
Resposta: Probablement no. Els llops poden fer fins a dos metres i pesar més de 150 quilos. Una manada de llops pot acabar amb un ant adult. Afortunadament, els llops no solen mostrar-se agressius amb les persones.
Pregunta: Quins són els millors tipus de mascotes per a una família amb nens?
Resposta: Les mascotes familiars més habituals són els gossos i els gats, ja que aquests es porten molt bé amb els nens, són molt sociables per naturalesa, els encanta interactuar amb els seus amos i són fàcils de cuidar. Es té constància que els gossos van ser domesticats fa uns 20.000 anys, mentre que els gats van aparèixer fa uns 10.000 anys. Encara que aquestes són les dues mascotes familiars més usuals, moltes famílies tenen altres classes d'animals, com ara ocells, rèptils, rosegadors i altres variants més exòtiques.
Pregunta: Quina és la millor manera de netejar una paella de ferro colat molt bruta?
Resposta: Utilitza un raspall o una esponja de fregar, però que no continguin cap mena de metall. Contràriament a l'opinió popular, hauries de poder utilitzar sabó si la paella està ben guarida, ja que el guarit adequat és el resultat de la polimerització dels olis a la paella, i no només de l'oli que hi ha a la superfície. Si és necessari, pots tornar a repetir el procés de guarit de la paella, encara que podria resultar excessiu.
Pregunta: Agrupa aquests animals en categories de 2 i 4 potes: cangur, gos, rinoceront, lleó, girafa, pingüí, ximpanzé i gat.
Resposta: El pingüí, el ximpanzé i el cangur tenen 2 potes. El gos, el gat, el lleó, el rinoceront i la girafa tenen 4 potes.
Pregunta: Explica l'expressió "els dies són llargs i els anys curts" en relació amb la criança dels fills.
Resposta: Cada dia et sents esgotat/da i al límit de les teves forces. La causa pot ser la falta de dormir, perquè el teu fill es desperta cada poques hores. O pot ser perquè, sigui el que sigui el que li demanes al teu fill, no vol fer-ho. O pot ser perquè tot l'esforç extenuant està afectant la teva pròpia capacitat de ser cordial i afectuós/a amb tu mateix/a, amb el teu cònjuge i amb els teus fills. Siguin quines siguin les raons, la sensació al final de cada nit és d'esgotament absolut, on presumiblement aquesta sensació és el que conforma la teva vida actual, i que serà així per sempre. I, enmig d'aquest esgotament, pot ser difícil adonar-se o apreciar realment aquells petits moments que són bonics i que succeeixen al mateix temps. Per exemple, pot ser que no et paris a apreciar quan riuen d'alguna cosa que dius o d'una cara graciosa que poses. O tal vegada, et perds la bellesa de ser testimoni de la seva frustració i lluita mentre intenten encaixar una peça rodona en el forat quadrat. O pot ser que la forma en què pronuncien malament certes paraules et resulti entranyable, encara que estiguis més centrat a ajudar-los a pronunciar-les correctament. Tots aquests són breus moments en què ets testimoni del creixement del teu fill. Aquests moments són fugaços. No existeixen per sempre, perquè al final es fan grans. Ja no els fan gràcia els mateixos acudits ni les mateixes cares ximples, s'adonen que la peça rodona encaixa en el forat rodó i que la seva pronunciació de les paraules millora. I quan t'adones que aquests moments ja han marxat, sents nostàlgia. Desitjaries poder reviure'ls. En aquesta nostàlgia, t'oblides del cansament que tot plegat comportava. Potser l'expressió és més anàloga a una altra expressió "l'herba del veí sempre és més verda".
Pregunta: Hi ha set ocells posats a la branca d'un arbre. Un caçador ha disparat a un dels ocells. Quants ocells queden a la branca?
Resposta: No queda cap ocell perquè un d'ells està mort i cau, i la resta s’han sobresaltat i han sortit volant.
Pregunta: Posem que tens un milió de dòlars, com els invertiràs?
Resposta: Amb el clima financer actual, els dividiré en un 30% en bons, un 30% en accions, un 20% en efectiu i un 20% en matèries primeres. Així és com els invertiré fins que vegi que alguna cosa falla a causa de la persistència dels tipus d'interès.
Pregunta: Quin és el sentit de la vida i com gaudir d’una vida plena?
Resposta: El sentit de la vida és viure una vida llarga i satisfactòria. Una bona vida pot consistir a tenir molts amics, relacions significatives, una família, fills i ser un membre constructiu de la societat posant-hi tot l’esforç possible i mantenint unes interaccions positives. Sempre és millor deixar una impressió positiva en les persones que coneixes o amb les quals entres en contacte durant la teva rutina diària. És ideal centrar-te de manera positiva en totes les teves accions per deixar una bona impressió en tots aquells que entrin en contacte amb tu. No oblidis que part de la vida també consisteix a gaudir de les experiències i passar-ho bé. Busca aficions que t'agradin i fes-les sovint. Diem que això és important perquè et conduirà a una felicitat sense fi. A mesura que envelleixis, et faràs més savi i també serà important impartir saviesa entre aquelles persones més joves que tu que encara necessiten experimentar la vida per adquirir la mateixa saviesa.
Pregunta: És un frànkfurt un entrepà?
Resposta: Aquesta és una pregunta delicada, perquè la majoria de la gent consideraria que un frànkfurt no és un entrepà; no obstant això, si es considera que un entrepà és carn entre dos trossos de pa, llavors sí que és un entrepà. Hi ha diversos arguments en contra. Un burrito no sol considerar-se un entrepà, però és molt similar a un frànkfurt, i un sandvitx de gelat es diu sandvitx, però no té carn.
Pregunta: Quin és el sentit de la vida?
Resposta: Jo no, ves a llegir alguns llibres
Pregunta: Per què udolen els huskies?
Resposta: Els huskies udolen quan se senten excitats o ansiosos. Udolen en lloc de bordar perquè un udol pot recórrer distàncies més llargues i consumeix menys energia.
Pregunta: Per què són importants les emocions en el day trading?
Resposta: Les emocions exerceixen un paper fonamental en el day trading i és important saber-hi respondre. Si una operació et surt bé i obtens un bon benefici, no t'emocionis més del que calgui. Si una operació no funciona, tampoc t’has d’alterar més del compte. Fer tot el possible per mantenir la serenor t'ajudarà a ser imparcial i a adherir-te sempre a les teves pròpies regles. En última instància, tot es redueix a fer una bona gestió del risc. Si respons amb massa duresa a les teves emocions, pots deixar que una operació que està perdent diners es prolongui massa i perdre fins i tot més del que pretenies. Si deixes que una operació que et fa guanyar diners es prolongui massa, pots perdre l'oportunitat d'obtenir beneficis. Simplement, deixa’t guiar per les teves pròpies regles d’inversió i pels gràfics.
Pregunta: Ordena aquests mitjans de transport en funció del seu impacte en CO₂ de més a menys: tren, avió, cotxe.
Resposta: Avió, cotxe, tren,